钦定古今图书集成/明伦汇编/氏族典/第155卷 > 《廖用贤尚友录》 > 樊哙
## 钦定古今图书集成/明伦汇编/氏族典/第155卷 > 《廖用贤尚友录》 > 樊哙

按《汉书樊哙传》：“哙，沛人。以屠狗为事，与高祖俱隐芒
砀山泽间。陈胜起，萧何使迎高祖，立为沛公，以舍人
从定沛，赐爵国大夫。击章邯，赐列大夫。破李由，赐上
闻爵；后却敌，赐爵五大夫。破赵贲军，赐爵卿。攻宛陵，
先登，赐爵封；号贤成君，赐重封。项羽在戏下，沛公谢。
羽亚父谋杀沛公，哙闻事急，撞入，立帐下，谯让羽。沛”
公为汉王，赐爵临武侯，迁郎中。还定三秦，迁郎中骑
将，以将军守广武。汉王即皇帝位，赐爵列侯，食舞阳。
击陈豨，迁左丞相。卢绾反，以相国击绾。哙以吕后弟
女媭为妇，生伉。高帝病，恶见人，诏户者无入群臣。哙
排闼直入，上枕一宦者卧。哙流涕曰：“陛下独不见赵
高之事乎？”帝笑而起。哙击燕人，恶哙，欲尽诛戚氏。上
使陈平即军中斩哙，平执哙诣长安。帝崩，吕后释哙，
复爵邑。《孝惠》六年薨，谥“武。”